ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐสังคมนิยมเวียดนามพ.ศ. ๒๕๖๐ ตามที่คณะกรรมการพิจารณาการทุ่มตลาดและการอุดหนุนได้มีมติเมื่อวันที่๗ กันยายน พ.ศ. ๒๕๕๘ให้เปิดการไต่สวนการทุ่มตลาดสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐสังคมนิยมเวียดนามและต่อมากรมการค้าต่างประเทศได้ออกประกาศกรมการค้าต่างประเทศ เรื่องเปิดไต่สวนการทุ่มตลาดสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐสังคมนิยมเวียดนามพ.ศ. ๒๕๕๘ ลงวันที่ ๑๑ กันยายน พ.ศ. ๒๕๕๘ นั้น คณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดเมื่อวันที่๑ มีนาคม พ.ศ. ๒๕๖๐ ว่ามีการทุ่มตลาดสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐสังคมนิยมเวียดนามและก่อให้เกิดความเสียหายอย่างสำคัญที่อาจเกิดแก่อุตสาหกรรมภายในตามมาตรา ๑๙ (๒)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒จึงมีมติให้เรียกเก็บอากรตอบโต้การทุ่มตลาดเพื่อขจัดความเสียหายที่เกิดขึ้นจากการนำเข้าสินค้าดังกล่าวอาศัยอำนาจตามความในมาตรา๔๙ มาตรา ๕๗ และมาตรา ๗๓ (๑) แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐสังคมนิยมเวียดนาม พ.ศ. ๒๕๖๐ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปเป็นระยะเวลา ๕ปีข้อ๓ ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีภายใต้พิกัดอัตราศุลกากรประเภทย่อยตามบัญชีท้ายประกาศนี้ที่มีแหล่งกำเนิดจากสาธารณรัฐสังคมนิยมเวียดนามในอัตราดังต่อไปนี้(๑)ร้อยละ ๖.๖๓ ของราคา ซี ไอ เอฟ สำหรับสินค้าที่ผลิตจาก Hoa Sen Group(๒)ร้อยละ ๔.๓๐ ของราคา ซี ไอ เอฟ สำหรับสินค้าที่ผลิตจาก Nam Kim Steel Joint Stock Company(๓)ร้อยละ ๓๔.๐๕ ของราคา ซี ไอ เอฟ สำหรับสินค้าที่ผลิตจาก Dai Thien LocCorporation(๔)ร้อยละ ๔๖.๓๕ ของราคา ซี ไอ เอฟ สำหรับสินค้าที่ผลิตจาก Southern Steel Sheet Company(๕)ร้อยละ ๕๓.๒๐ ของราคา ซี ไอ เอฟ สำหรับสินค้าที่ผลิตจาก TVP Steel Joint Stock Company(๖)ร้อยละ ๖๐.๒๖ ของราคา ซี ไอ เอฟ สำหรับสินค้าที่ผลิตจาก Ton Dong ACorporation(๗)ร้อยละ ๖๐.๒๖ ของราคา ซี ไอ เอฟ สำหรับสินค้าที่ผลิตจากรายอื่นข้อ๔ ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐสังคมนิยมเวียดนาม ในอัตราร้อยละ ๐ ของราคา ซี ไอ เอฟในกรณีดังต่อไปนี้(๑)กรณีนำเข้ามาเพื่อใช้ในอุตสาหกรรมการผลิตกระดานไวท์บอร์ด (White Board) ตามบัญชี ก. ท้ายประกาศนี้ โดยมีปริมาณนำเข้าไม่เกิน ๓๐ ตันต่อปี(๒)กรณีนำเข้าสินค้าดังกล่าวที่มีการเคลือบสีแบบ Silicon Modified Polyester (SMP) เพื่อใช้ในอุตสาหกรรมการผลิตห้องเย็นตามบัญชีก. ท้ายประกาศนี้ โดยมีปริมาณนำเข้าไม่เกิน ๒,๐๐๐ ตันต่อปี เป็นระยะเวลา ๒ ปี(๓)กรณีนำเข้ามาเพื่อใช้ในอุตสาหกรรมการผลิตเครื่องใช้ไฟฟ้า ตามบัญชี ข.ท้ายประกาศนี้เป็นระยะเวลา ๒ ปี(๔)กรณีการนำเข้าสินค้าตามบัญชี ก. ท้ายประกาศนี้ เพื่อนำมาผลิตเพื่อการส่งออกดังนี้(ก)กรณีผู้ประกอบอุตสาหกรรมและผู้ประกอบการค้าเพื่อส่งออกนำเข้ามาในราชอาณาจักรและนำเข้าไปในเขตอุตสาหกรรมส่งออกเพื่อใช้ในการผลิตสินค้าหรือเพื่อการค้าเพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทย(ข)กรณีผู้ได้รับการส่งเสริมตามกฎหมายว่าด้วยการส่งเสริมการลงทุนนำเข้ามาผลิตเพื่อการส่งออกภายใต้กฎหมายว่าด้วยการส่งเสริมการลงทุน(ค)กรณีผู้นำสินค้าดังกล่าวเข้ามาผลิตเพื่อการส่งออกภายใต้กฎหมายว่าด้วยศุลกากรทั้งนี้การเรียกเก็บอากรตอบโต้การทุ่มตลาดในอัตราร้อยละ ๐ ของราคา ซี ไอ เอฟ ตาม (๔) ต้องปฏิบัติให้เป็นไปตามหลักเกณฑ์วิธีการและเงื่อนไขในการยกเว้นอากรขาเข้าเพื่อการส่งออกตามที่กฎหมายว่าด้วยการนั้นกำหนดแล้วแต่กรณีข้อ๕ กรณีการนำเข้าสินค้าดังกล่าวตามข้อ ๔ (๑) (๒) และ (๓) ให้เป็นไปตามหลักเกณฑ์ วิธีการและเงื่อนไขที่อธิบดีกรมการค้าต่างประเทศประกาศกำหนดข้อ๖ ผู้ใดไม่พอใจคำวินิจฉัยชั้นที่สุดของคณะกรรมการตามประกาศนี้ให้อุทธรณ์คำวินิจฉัยดังกล่าวต่อศาลทรัพย์สินทางปัญญาและการค้าระหว่างประเทศภายในสามสิบวันนับแต่วันได้รับแจ้งคำวินิจฉัยประกาศ ณ วันที่ ๒๒มีนาคม พ.ศ. ๒๕๖๐อภิรดี ตันตราภรณ์รัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุน[เอกสารแนบท้าย]๑. บัญชี ก.ท้ายประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสี และเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐสังคมนิยมเวียดนามพ.ศ. ๒๕๖๐๒. บัญชี ข.ท้ายประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสี และเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐสังคมนิยมเวียดนามพ.ศ. ๒๕๖๐(ดูข้อมูลจากภาพกฎหมาย)วริญา/ภวรรณตรี/จัดทำ๒๙ มีนาคม ๒๕๖๐ปริญสินีย์/ตรวจ๒๔ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๘๘ ง/หน้า ๑๔/๒๔ มีนาคม ๒๕๖๐